August Norman

August Norman (30. juuli 1894 Pühajärve vald, Tartumaa – 24. märts 1963 New Mexico) oli eesti arst.

Ta õppis 1918. aastal Tartu Ülikooli loodus- ja arstiteaduskonnas, osales Vabadussõjas 1. jalaväepolgu koosseisus velskri ja reamehena. 1920. aastal õppis ta Tartu Ülikooli matemaatikateaduskonnas, aastatel 1920–1927 arstiteaduskonnas (lõpetas). Ta oli Korporatsioon Sakala liige.

Alates 1927. aastast töötas ta sisehaiguste- ja naistearstina Pärnus. Ta oli 1931. aastast Pärnu vabatahtliku tuletõrjeühingu liige. Norman kuulus Kaitseliidu Pärnu malevasse, Pärnu garnisoni reservohvitseride sektsiooni ja Pärnu eesti arstide seltsi. 1944. aastal põgenes ta Nõukogude okupatsiooni eest Saksamaale, oli DP-laagris arst.

Arstide Koja liikmed
Eesti tuletõrjujad
Kaitseliidu Pärnu maleva liikmed
1. Jalaväerügemendi koosseis
Tartu Ülikooli arstiteaduskonna vilistlased
Korporatsioon Sakala liikmed
Vabadussõja veteranid
Sündinud 1894
Surnud 1963